GFCM:n päätöksiä on viimeksi saatettu osaksi unionin lainsäädäntöä asetuksella (EU) N:o 1343/2011 sellaisena kuin se on muutettuna asetuksella (EU) N:o 2015/2102. Tällä ehdotuksella lisätään kyseiseen säädökseen lainsäädännön osaksi saatettavat toimenpiteet tekemällä siihen muutoksia.

Ehdotuksen tarkoituksena on saattaa osaksi unionin lainsäädäntöä joukko toimenpiteitä, jotka Välimeren yleinen kalastuskomissio (GFCM) hyväksyi vuosikokouksissaan 2015, 2016 ja 2017. GFCM on FAO:n perussäännön XIV artiklan nojalla perustettu alueellinen kalastuksenhoitojärjestö, ja sen keskeisenä tavoitteena on edistää meren elollisten luonnonvarojen kehittämistä, säilyttämistä, järkevää hoitoa ja parhainta hyödyntämistä ja kestävää vesiviljelyä Välimerellä, Mustallamerellä ja niihin yhteydessä olevilla vesillä. GFCM on toimivaltainen hyväksymään velvoittavia päätöksiä (”suosituksia”) vastuualueellaan. Kyseiset asiakirjat osoitetaan ennen kaikkea sen sopimuspuolille, mutta ne voivat myös sisältää toimijoita (esimerkiksi aluksen päällikköä) koskevia velvoitteita. Suosituksista tulee sitovia 120 päivän kuluttua ensimmäisen ilmoituksen päivämäärästä edellyttäen, ettei vastalauseita esitetä.

(4)Euroopan parlamentin ja neuvoston asetuksessa (EU) N:o 1343/2011 vahvistetaan eräitä kalastusta GFCM-sopimusalueella koskevia säännöksiä. Se on soveltuva säädös sellaisten Välimeren yleisen kalastuskomission (GFCM) antamien GFCM:n suositusten sisällön panemiseksi täytäntöön, joita ei vielä ole saatettu osaksi unionin lainsäädäntöä.

(5)Vuosikokouksessaan 2015 GFCM hyväksyi suosituksen GFCM/39/2015/2 Sisiliansalmessa harjoitettavaan pohjakalakantojen pohjatroolikalastukseen sovellettavien vähimmäisvaatimusten vahvistamisesta. Kyseisiin vaatimuksiin sisältyy syvänmerenkatkarapua (Parapenaeus longirostris) ja kummeliturskaa (Merluccius merluccius) koskevia teknisiä säilyttämistoimenpiteitä. Osittain toimenpiteet sisältyvät jo nyt kyseisten lajien vähimmäisviitekokoja koskevaan neuvoston asetuksen (EY) N:o 1967/2006 liitteeseen III. Suositukseen 39/2015/2 sisältyvät laivaston hallinnointia koskevat toimenpiteet olisi kuitenkin saatettava osaksi unionin lainsäädäntöä asetuksella (EU) N:o 1343/2011.

(6)Vuosikokouksessaan 2015 GFCM hyväksyi suosituksen GFCM/39/2015/3 piikkikampelan (Psetta maxima) Mustallamerellä harjoitettavan laittoman, ilmoittamattoman ja sääntelemättömän kalastuksen (LIS-kalastuksen) ehkäisemistä, estämistä ja poistamista koskevien toimenpiteiden vahvistamisesta. Useimmista mainituista toimenpiteistä säädetään jo komission asetuksessa (EY) N:o 26/2004, neuvoston asetuksessa (EY) N:o 1005/2008, neuvoston asetuksessa (EY) N:o 1224/2009, asetuksessa (EU) N:o 1380/2013, asetuksessa (EU) N:o 1343/2011 ja komission täytäntöönpanoasetuksessa (EU) N:o 404/2011. Joukko suosituksessa vahvistettuja laivaston hallinnointitoimenpiteitä ei sisälly unionin lainsäädäntöön, ja sen vuoksi ne olisi lisättävä asetukseen (EU) N:o 1343/2011.

(7)Vuosikokouksessaan 2016 GFCM hyväksyi suosituksen GFCM/40/2016/4 Sisiliansalmen kummeliturskan ja syvänmerenkatkaravun kalastukseen sovellettavaksi monivuotiseksi hoitosuunnitelmaksi (maantieteelliset osa-alueet 12–16). Jotkin monivuotisen suunnitelman osat sisältyvät jo komission asetukseen (EY) N:o 26/2004 ja asetukseen (EU) N:o 1380/2013. Tietyt suosituksessa 40/2016/4 vahvistetut toimenpiteet eivät kuitenkaan sisälly unionin lainsäädäntöön, ja sen vuoksi ne olisi lisättävä asetukseen (EU) N:o 1343/2011.

(8)Vuosikokouksessaan 2017 GFCM hyväksyi suosituksen GFCM/41/2017/2 pilkkupagellin kalastuksen hoidosta Alboráninmerellä (maantieteelliset osa-alueet 1, 2 ja 3) kaksivuotisen siirtymäkauden aikana. Suosituksen operatiivisena tavoitteena on säilyttää pilkkupagellin kuolevuus sovittujen ennalta varautuvien viitearvojen rajoissa ja saavuttaa kestävän enimmäistuoton mahdollistava taso mahdollisimman pian tai säilyttää kyseinen taso.

(9)Vuosikokouksessaan 2017 GFCM hyväksyi suosituksen GFCM/41/2017/3 kalastusrajoitusalueen perustamista Adrianmerellä sijaitsevan Jabukan/Pomon syvänteen alueelle.

(10)Vuosikokouksessaan 2017 GFCM hyväksyi suosituksen GFCM/41/2017/4 maantieteellisellä osa-alueella 29 (Mustameri) harjoitettavaa piikkikampelan kalastusta koskevaksi monivuotiseksi hoitosuunnitelmaksi. Suosituksessa vahvistetaan pilottihankkeena joukko hoitotoimenpiteitä, teknisiä toimenpiteitä, laivastoa koskevia toimenpiteitä ja valvontatoimenpiteitä piikkikampelan LIS-kalastuksen torjumiseksi Mustallamerellä. Joistakin monivuotisen suunnitelman osista säädetään jo komission asetuksessa (EY) N:o 26/2004, neuvoston asetuksessa (EY) N:o 1005/2008, neuvoston asetuksessa (EY) N:o 1224/2009, asetuksessa (EU) N:o 1380/2013, asetuksessa (EU) N:o 1343/2011 ja komission täytäntöönpanoasetuksessa (EU) N:o 404/2011. Tietyt suosituksessa 41/2017/4 vahvistetut toimenpiteet eivät kuitenkaan sisälly unionin lainsäädäntöön, ja sen vuoksi ne olisi lisättävä asetukseen (EU) N:o 1343/2011.

(11)Vuosikokouksessaan 2017 GFCM hyväksyi suosituksen GFCM/41/2017/5 alueelliseksi mukautuvaksi hoitosuunnitelmaksi Välimerellä harjoitettavaa jalokorallin hyödyntämistä varten.

(12)Vuosikokouksessaan 2017 GFCM hyväksyi suosituksen GFCM/41/2017/8 maantieteellisiin osa-alueisiin 12, 13, 14, 15 ja 16 (Sisiliansalmi) kuuluvilla kansallisen lainkäyttövallan ulkopuolella olevilla vesillä sovellettavaksi yhteiseksi kansainväliseksi tarkastus- ja valvontaohjelmaksi, johon jäsenvaltiot voivat osallistua. Yhteisen kalastuspolitiikan noudattamisen varmistamiseksi on annettu unionin lainsäädäntöä sellaisen valvonta-, tarkastus- ja täytäntöönpanojärjestelmän perustamiseksi, joka käsittää myös laittoman, ilmoittamattoman ja sääntelemättömän toiminnan (LIS) vastaiset toimet. Neuvoston asetuksella (EY) N:o 1224/2009 perustetaan valvontaa, tarkastuksia ja täytäntöönpanon valvontaa koskeva kokonaisvaltaista ja yhdennettyä lähestymistapaa noudattava unionin järjestelmä, jonka tarkoituksena on varmistaa kaikkien yhteisen kalastuspolitiikan sääntöjen noudattaminen. Komission täytäntöönpanoasetuksessa (EU) N:o 404/2011 vahvistetaan asetuksen (EY) N:o 1224/2009 soveltamista koskevat yksityiskohtaiset säännöt. Neuvoston asetuksella (EY) N:o 1005/2008 perustetaan laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskeva yhteisön järjestelmä. Mainituissa asetuksissa säädetään jo osasta niitä toimenpiteitä, jotka suosituksessa GFCM/41/2017/8 vahvistetaan. Sen vuoksi kyseisiä toimenpiteitä ei ole tarpeen sisällyttää tähän asetukseen. Tietyistä suositukseen sisältyvistä toimenpiteistä ei kuitenkaan säädetä unionin lainsäädännössä, ja sen vuoksi ne olisi lisättävä asetukseen (EU) N:o 1343/2011.

(13)Asetusta (EU) N:o 1343/2011 olisi sen vuoksi muutettava,

ON HYVÄKSYNYT TÄMÄN ASETUKSEN:

1 artikla

Asetuksen (EU) N:o 1343/2011 muuttaminen

Muutetaan asetus (EU) N:o 1343/2011 seuraavasti:

1)Muutetaan 3 artikla seuraavasti:

a)korvataan johdantokappale seuraavasti:

”Tässä asetuksessa sovelletaan asetuksen (EU) N:o 1380/2013* 4 artiklassa, asetuksen (EY) N:o 1967/2006 2 artiklassa ja asetuksen (EY) N:o 1224/2009 4 artiklassa säädettyjen määritelmien lisäksi seuraavia määritelmiä:

–––––––––

(*)Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22).

b)lisätään e ja f alakohta seuraavasti: